[{"text_idx": "#000000", "text": "Esmaspa\u0308eval, 14. detsembril ilmus nublu debu\u0308u\u0308talbum \u201cCafe\u0301 Kosmos\u201d, mille artist ise va\u0308lja andis. Kauama\u0308ngivalt leiab 14 eriilmelist lugu, mis on pressitud nii vinu\u0308u\u0308lile kui saadaval ka CD-formaadis. Viimase pealt leiab ka boonusloo. \u201cCafe\u0301 Kosmos\u201d on saadaval ko\u0303ikides ha\u0308stivarustatud plaadipoodides u\u0308le Eesti ning tellitav aadressil nublufy.ee."}, {"text_idx": "#000001", "text": "\u201cMinu esimene album. Panin siia kulbiga minevikku, teelusikaga olevikku ja na\u0308puotsaga tulevikku. Ro\u0303o\u0303mu, kurbust, mo\u0303tisklusi ja lollusi. Siit leiab minu ko\u0303ige paremaid omadusi ja ko\u0303ige no\u0303medamaid ku\u0308lgi,\u201d ra\u0308a\u0308gib nublu a\u0308sja ilmunud debu\u0308u\u0308talbumist. \u201cAlbum on kirjutatud vahelduva eduga mo\u0308o\u0308dunud aasta jooksul u\u0308hes kohvikus, mitte eriti kaugel sealt, kus Sina elad,\u201d vihjab muusik albumi nimele."}, {"text_idx": "#000002", "text": "Albumilt \u201cCafe\u0301 Kosmos\u201d leiab rohkesti seniavaldamata materjali ning valiku nublu varem ilmunud singlitest. Viimaste seas on ka va\u0308rske kuue saanud \u201cdroonid\u201d ning u\u0308htaegu nii Soome kui Eesti edetabelite tippe trooniv viimane, u\u0308hes Mikael Gabrieliga va\u0308lja antud singel \u201cUniversum\u201d."}, {"text_idx": "#000003", "text": "Kauama\u0308ngivale koondatud uus materjal tutvustab ra\u0308pparit uue nurga alt. Miljoneid kuulamisi kogunud hittide ko\u0303rval leiab albumilt ka heliridu, mis kulgevad UK garage\u2019i vo\u0303i tummiste kitarririffide saatel. Muusiku so\u0303nul on kujutavad plaadi erinevad nurgad vaatlust iseendasse, mis albumina u\u0308htse terviku moodustavad."}, {"text_idx": "#000006", "text": "\u201eU\u0308ksi poleks ma sellega iial hakkama saanud. Seeto\u0303ttu tahan ta\u0308nada Kaarlit, Sandrit, Silverit, Ago, Gevinit, Vallot, Jossi, Rauli, QRXi, Paffi, Hugot ja teisi kes protsessiga la\u0308hemalt seotud olid. Ta\u0308nan andekaid produtsente ja pillimehi, kes ikka ja ja\u0308lle enda muusikaga inspireerisid. Aita\u0308h so\u0303pradele ja la\u0308hedastele, kellega vahepeal pikka aega trehvata ei jo\u0303udnudki. Lo\u0303petuseks suured ta\u0308nud ko\u0303ikidele kuulajatele ja toetajatele, kes selle reisi minuga kaasa on teinud. Teie olete selle su\u0308stiku ku\u0308tus, mootor ja su\u0308u\u0308de. Aloha!\u201c"}, {"text_idx": "#000007", "text": "U\u0308lalolevad ta\u0308nuso\u0303nad on peidetud albumi ja vinu\u0308u\u0308li kaante vahele. Esimene press roosasid vinu\u0308u\u0308le on ta\u0308naseks peaaegu la\u0308bi mu\u0308u\u0308dud ning peatselt saabuvad mu\u0308u\u0308gile uued, sinised vinu\u0308u\u0308lid. Viimaste vahelt leiab lisaks ka nublu postri."}, {"text_idx": "#000008", "text": "nublu on eesti ra\u0308ppar, kelle 2017. aastal Soundcloudis avaldatud lood pa\u0308lvisid muusikafa\u0308nnide kui -kriitikute seas palju ta\u0308helepanu ning lennutasid ta kohaliku muusikato\u0308o\u0308stuse tippu. Alates sellest ajast on muusiku ku\u0308mnete miljonite kuulamistega singlid Eesti raadioedetabelite tippudes domineerinud, ta on mu\u0308u\u0308nud va\u0308lja ko\u0303ik enda soolokontserdid ning pa\u0308lvis kahel ja\u0308rjestikusel aastal (2019 ja 2020) Eesti Muusikaahindade galal teiste auhindade seas ka Aasta Meesartisti tiitli. nublu tegemistega saab olla kursis Instagrami ja Facebooki vahendusel."}]